
Schválenie podmienok obchodnej verejnej súťaže - Emmerova vila – kaviareň

Mgr. Peter Cagala	Tomáš Budinský
riaditeľ Zaži v Trnave – Mestské kultúrne stredisko
Spracované: 21.1.2026
Zodpovedá: Mgr. Peter Cagala, riaditeľ

Návrh uznesenia
k Schváleniu podmienok obchodnej verejnej súťaže - Emmerova vila – kaviareň
Mestské zastupiteľstvo mesta Trnava po prerokovaní:
Schvaľuje
vyhlásenie obchodnej verejnej súťaže o najvhodnejší návrh zmluvy o nájme časti nebytových priestorov o výmere 196 m2 (obchodné priestory – 92,30 m2, skladové priestory – 44,80 m2, ostatné nebytové priestory – 8,90 m2, terasa 50,00 m2) v objekte Emmerova vila, Ulica Strelecká, v katastrálnom území Trnava, okres Trnava, obec Trnava, zapísaného na liste vlastníctva č. 13890 a označeného ako stavba so súpisným číslom 257 – budova KALOKAGATIE na pozemku parc. č. C-KN 6378/8 – zastavaná plocha a nádvorie o výmere 522 m2, ktorej vlastníkom je Mesto Trnava, kde účelom predmetu nájmu je prevádzka kaviarne spojená s poskytovaním služieb občerstvenia na priamu konzumáciu od 1.9.2026 na dobu neurčitú.
Schvaľuje
podmienky obchodnej verejnej súťaže v zmysle prerokovávaného materiálu č. 5.5, ktoré sú prílohou tohto materiálu
Termín: 28.2.2026

Dôvodová správa
Príspevková organizácia Príspevková organizácia Zaži v Trnave – Mestské kultúrne stredisko, so sídlom Hlavná 1, 917 71 Trnava, IČO: 53740408 je správcom objektu Emmerova vila, Strelecká ulica, Trnava (ďalej len ako „Objekt“).
Predmetný objekt je v súčasnosti predmetom komplexnej rekonštrukcie.
Snahou našej organizácie je následne prinavrátiť verejnosť do tohto Objektu a poskytnúť rozšírenie gastronomických služieb pre obyvateľom mesta, ako aj jeho návštevníkov.
Materiál bol prerokovaný Majetkovou komisiou Mestského zastupiteľstva mesta Trnava, konanej dňa 20.1.2026, s odporučením schváliť ho v tomto znení. 
Zaži v Trnave – Mestské kultúrne stredisko predkladá tento návrh podmienok obchodnej verejnej súťaže o najvhodnejší návrh nájomnej zmluvy v tomto Objekte v predloženom znení.

